《送广东帅郎郑彦昭贡香药入京诗一首》
元代·成廷圭

万里番禺入贡来，过淮一日到蓬莱。海中药草无人识，天上桃花有处栽。

圣代宾兴方重士，星郎年少况多才。也知白璧虞卿礼，犹在黄金郭隗台。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。